Ne daj se, Nina

**Ne daj se, Nina** je srpsko-hrvatska TV serija snimljena po licenci jedne od najuspješnijih kolumbijskih telenovela "Ja sam ružna Betty" ("*Yo soy Betty, la Fea*"), autora Fernanda Gaitana. Licencni partneri su bili RTL Televizija iz Hrvatske i FOX Televizija iz Srbije. Prikazivana je i u Bosni i Hercegovini i Makedoniji.

Uz potonju, najpoznatije ekranizacije su meksička "Ružna ljepotica" *(La Fea mas Bella)*, njemačka "Zaljubljena u Berlinu" *(Verliebt in Berlin)* i američka "Ružna Betty" *(Ugly Betty)*.

## Sinopsis

U svijetu visoke mode, izgled, ljepota i novac odrednice su uspjeha. U taj svijet lažnog sjaja ulazi mlada **Nina Brlek**, čista suprotnost svemu što on predstavlja. Nina je djevojka neugledne vanjštine, ali marljiva, inteligentna i obrazovana. Nedostaje joj ponešto manira, društvene snalažljivosti, samopouzdanja i estetske uglađenosti.

Iako zavidne biografije, Nina isprva ne uspijeva dobiti posao u prestižnoj hrvatskoj modnoj kući "H-Moda", koja pod svojom upravom izdaje i časopis "Helena". Vlasnik H-Mode je **Viktor Glowatzky**, koji je spreman obiteljski posao prepustiti svom sinu **Davidu Glowatzkom**. Za poziciju predsjednika tvrtke, bori se i Petar Vidić, brat Davidove zaručnice Barbare. Mjesto Davidove tajnice, za koje se prijavila Nina, je dobila Patricija Vučković, Barbarina prijateljica. No, odlukom Davidova oca, upravo Nina dobiva mjesto tajnice. Kako će se neugledna Nina snaći u svijetu glamura, mode i blještavila?

## Popis epizoda

## Zanimljivosti
* Serija je u Hrvatskoj počela s emitiranjem u prvim počecima 2008-e godine, no u susjednim zemljama, točnije u Srbiji i BiH, počela je s emitiranjem već u 10. mjesecu 2007.
* Eksterijer zgrade u kojoj je smještena Helena moda je neboder Zagrebtower, na Radničkoj 80 u Zagrebu.
* Serija je bila jako popularna u Srbiji, gdje se emitirala triput tjedno na srpskom FOX-u. Za vrijeme potpisivanja autograma u Beogradu, glumci iz serije su morali bježati od horde obožavatelja koji su ih skoro pokosili. 
* Glumci iz serije, Edvin Liverić i Linda Begonja ušli su u kuću Big Brothera krajem sezone kako bi stanari lakše prošli tjedni zadatak, koji je bio "snimanje sapunice".
* Početkom 2008.-e godine, u tisku je objavljena vijest kako srpski FOX prekida suradnju s RTL-om, usprkos visokoj gledanosti serije.
* Nakon neuspjeha u večernjem terminu, RTL Televizija je 7. travnja 2008. preselila seriju u termin 19:35 i emitirala seriju u polusatnom izdanju. Nakon samo nekoliko epizoda, RTL je ponovno povukao seriju iz termina 19:30 i umjesto "Nine" krenule su nove epizode serije "Krim Tim 2: Pravda na zadatku".
* U isto vrijeme kad je emitirana *Ne daj se, Nina*, hrvatska je publika mogla gledati još dvije serije snimljene prema istom konceptu. Jedna je američka verzija serije pod imenom *[[Ugly Bett|Ružna Betty]]*, a druga meksička telenovela *[[La fea más bella|Ružna ljepotica]]*.
* Na iznenađenje mnogih, RTL Televizija je ponovno krenula s reprizom serije 28. lipnja 2010. kada se odemitirala kompletna serija.

## Uloge
### Glavna postava

### Gostujuće uloge

## Vanjske veze
* Uvodna špica
* RTL-ova službena stranica serije 
* Vijest o prekidu snimanja serije
* Vijest o prekidu suradnje FOX-a i RTL-a